《满庭芳》
金朝·马钰

山侗昔日，忒煞暮故。肯替儿孙死去。正受艰难，忽尔风仙救度。

提出迷津海，到长生、彼岸回顾。方知得，在前时事错，养家冤苦。

或问乡中俗里，先号咷，而后恣意歌舞。乐道声音笑貌，有似愚鲁。

此者傍人怎晓，我咱知、就中元素。神光灿，处无为玄妙，出自师父。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。